**Приета от Общински съвет – Кайнарджа**

**с Решение № 170 от Протокол № 22/29.04.2021**

**на основание чл. 197, ал. 1 и 2 от ЗПУО**

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА КАЙНАРДЖА**

**(2021 – 2022)**

**АПРИЛ 2021 г.**

**СЪДЪРЖАНИЕ**

[**ИЗПОЛЗВАНИ СЪКРАЩЕНИЯ (АБРЕВИАТУРИ)** 3](#_Toc70082426)

[**1.ВЪВЕДЕНИЕ** 4](#_Toc70082427)

[**1.1. Нормативни основания.** 4](#_Toc70082428)

[**1.2. Общи постановки за подкрепата за личностно развитие (ПЛР) в светлината на Закона за предучилищното и училищно образование и Наредбата за приобщаващо образование.** 4](#_Toc70082429)

[**2. АНАЛИЗ НА СИТУАЦИЯТА В КРАЯ НА 2020 ГОДИНА В ОБРАЗОВАТЕЛНАТА СИСТЕМА НА ТЕРИТОРИЯТА НА ОБЩИНА КАЙНАРДЖА** 5](#_Toc70082430)

[**2.1. Целева група** 5](#_Toc70082431)

[**2.2. Образователна среда** 7](#_Toc70082432)

[**2.3 Ученици със специални образователни потребности (СОП) за учебната 2020/2021 год. в община Кайнарджа** 15](#_Toc70082433)

[**3. ПРЕДИЗВИКАТЕЛСТВА** 18](#_Toc70082434)

[**4. СТРАТЕГИЧЕСКИ И ОПЕРАТИВНИ ЦЕЛИ** 18](#_Toc70082435)

[**4.1. СТРАТЕГИЧЕСКА ЦЕЛ** 18](#_Toc70082436)

[**4.2. ОПЕРАТИВНИ ЦЕЛИ:** 18](#_Toc70082437)

[**5. ОСНОВНИ МЕРКИ ЗА ПОСТИГАНЕ НА ЦЕЛИТЕ** 19](#_Toc70082438)

[**6.ПРЕПОРЪЧИТЕЛНИ МЕРКИ И ДЕЙНОСТИ ЗА ВКЛЮЧВАНЕ В ДЕЙНОСТТА НА ОБЩИНАТА И ОБРАЗОВАТЕЛНИТЕ ИНСТИТУЦИИ В ОБЩИНА КАЙНАРДЖА ЗА СЛЕДВАЩИТЕ ДВЕ ГОДИНИ** 28](#_Toc70082439)

[**7.ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА** 29](#_Toc70082440)

[**8. КООРДИНИРАНЕ НА ИЗПЪЛНЕНИЕТО НА СТРАТЕГИЯТА** 31](#_Toc70082441)

# **ИЗПОЛЗВАНИ СЪКРАЩЕНИЯ (АБРЕВИАТУРИ)**

ДГ Детска градина

ЕПЛР Екип за подкрепа за личностно развитие

ЗБППМН Закон за борба с противообществени прояви на малолетни и непълнолетни

ЗПУО Закон за предучилищното и училищното образование

ИКТ Информационни и комуникационни технологии

МКБППМН Местна комисия за борба с противообществени прояви на малолетни и непълнолетни

МОН Министерство на образованието и науката

МС Министерски съвет

НЕИСПУО Национална електронна информационна система за предучилищното и училищно образование

ОЗД Отдел „Закрила на детето“

ОУ Основно училище

ПГСС Професионална гимназия по селско стопанство

ПЛР Подкрепа за личностно развитие

РЕПЛР Регионален екип за подкрепа за личностно развитие

РУО Регионално управление на образованието

РЦПППО Регионален център за подкрепа на процеса на приобщаващото образование

СОП Специални образователни потребности

# **1.ВЪВЕДЕНИЕ**

# **1.1. Нормативни основания.**

Общинската стратегия за подкрепа за личностно развитие на децата и учениците на община Кайнарджа е разработена в изпълнение на разпоредбата на **чл. 197, ал. 1 от Закона за предучилищното и училищното образование (**обн. ДВ бр. 79 от 13.10.2015 г.) **(*ЗПУО)*** и **чл. 5 от Наредбата за приобщаващото образование** (приета октомври 2017 година) Според **чл. 197, ал. 2** от ЗПУО стратегията се приема за период от две години.

В основата на стратегията стои анализ на общината по чл. 196, ал. 1 и 3 от ЗПУО за потребностите от подкрепа, приети от общинските съвет Община Кайнарджа – решение № 132/ 30.12.2020 г. , протокол № 17/ 30.12.2020 г.

Стратегията включва стратегическите и оперативни цели, необходимите мерки и дейности в областта на подкрепата за реализиране на поставените цели.

# **1.2. Общи постановки за подкрепата за личностно развитие (ПЛР) в светлината на Закона за предучилищното и училищно образование и Наредбата за приобщаващо образование.**

Съгласно чл. 171, ал. 1, т. 7 от *ЗПУО*, получаването на обща и допълнителна подкрепа е право на детето и ученика. Подкрепата за личностно развитие се осигурява на всички деца и ученици, в съответствие с индивидуалните им потребности и има за цел да осигури за децата и учениците подходяща физическа, психологическа и социална среда за развиване на способностите и уменията им (чл. 176, ал. 1 от *ЗПУО,* чл. 4, ал. 2 от *Наредба за приобщаващото образование).*

Съгласно чл. 174, ал. 1 от *ЗПУО*, институциите в системата на предучилищното и училищното образование осигуряват ПЛР на децата и учениците, съвместно с държавните и местни органи и структури и доставчиците на социални услуги.

Чл. 177, ал. 1 от *ЗПУО* и чл. 4, ал. 1 от *Наредбата за приобщаващото образование* определят **два вида подкрепа за личностно развитие** – обща и допълнителна.

|  |  |
| --- | --- |
| **Обща** подкрепа за личностно развитие по чл. 178, ал. 1 от *ЗПУО* | **Допълнителна** подкрепа за личностно развитие по чл. 187 от *ЗПУО* |
| Насочена е към развитието на потенциала на всяко дете и ученик. | Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване на оценка на потребностите. |
| 1. екипна работа между учителите и други педагогически специалисти; 2. допълнително обучение по учебни предмети при условията на ЗПУО; 3. допълнителни модули за деца, които не владеят български език (само за детските градини); 4. допълнителни консултации по учебни предмети, които се провеждат извън редовните учебни часове; 5. консултации по учебни предмети; 6. кариерно ориентиране на учениците; 7. занимания по интереси; 8. библиотечно-информационно обслужване; 9. грижа за здравето; 10. осигуряване на общежитие; 11. поощряване с морални и материални награди; 12. дейности по превенция на насилието и преодоляване на проблемното поведение; 13. ранно оценяване на потребностите и превенция на обучителните затруднения; 14. логопедична работа; | 1. работа с дете и ученик по конкретен случай; 2. психо-социална рехабилитация, рехабилитация на слуха и говора, зрителна, на комуникативните нарушения и при физически увреждания; 3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 4. предоставяне на обучение по специалните учебни предмети за ученици със сензорни увреждания; 5. ресурсно подпомагане за ученици със специални образователни потребности.   Съгласно чл. 81 от ***Наредба за приобщаващо образование,*** допълнителната подкрепа е:   * **краткосрочна** (минимум 1 учебна година, максимум – до края на етап на обучение) * **дългосрочна** – повече от един етап или степен на обучение или за целия период на обучение |

Общата и допълнителната подкрепа за личностно развитие се осигуряват в детските градини, в училищата и в центровете за подкрепа за личностно развитие, а в случаите по чл. 111, ал. 1, т. 1 от *ЗПУО* – в домашни или болнични условия, както и в заведенията за социални услуги за деца и младежи

# 

# **2. АНАЛИЗ НА СИТУАЦИЯТА В КРАЯ НА 2020 ГОДИНА В ОБРАЗОВАТЕЛНАТА СИСТЕМА НА ТЕРИТОРИЯТА НА ОБЩИНА КАЙНАРДЖА**

В анализа са разгледани ключовите фактори и елементи от предоставянето на обща и допълнителна подкрепа за личностно развитие на децата и учениците и изводите за основната насока за бъдещи действия, които следват от силните и слаби страни на настоящата ситуация.

# **2.1. Целева група**

Целевата група, която директно ползва образователните услуги в община Кайнарджа са децата и младежите на територията на община Кайнарджа, както и младежи от съседни общини на областите Добрич, Силистренска и Добрич-селска.

Демографската характеристика на страната като цяло е негативна, но в община Кайнарджа механичният и естественият прираст не следват общите тенденции. Намаляването на броя на населението, характерни както за областта, така и за цялата страна са в резултат на застаряване, но и на интензивната емиграция на младите хора в активна възраст. В община Кайнарджа ситуацията е различна. За период от 15 години община Кайнарджа е една от малкото общини в България с положителен прираст на населението като цяло и през този период само в четири от годините, естественият прираст е бил отрицателен, и то със сравнително малки числа – например:

2017: **-5**, 2018: **-2**,

а в годините 2013: **+27**, 2015: **+25**, 2016: **+21,** 2019: **+26**

**/***Източник Националния статистически институт/НСИ//*

По-надолу е показана таблица от 2016 година, в която може да се направи сравнение с останалите общини на област Силистра, тъй като са налични и техните данни.

**2016 год. – По настоящ адрес на населението /***Източник НСИ* **/**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Население** | | | | | | | | **Естествен прираст на 1000 души население** | | |
| **Общини** | **Население** | **Мъже %** | **Жени %** | **В градовете %** | **В селата %** | **Под трудоспособна възраст %** | **В трудоспособна възраст %** | **Над трудоспособна възраст %** | **Живородени** | **Починали** | **Естествен прираст** |
| **ОБЩО ЗА СТРАНАТА** | **7101859** | **49%** | **51%** | **73%** | **27%** | **15%** | **61%** | **24%** | **9,12** | **15,09** | **-5,98** |
| **СИЛИСТРА ОБЛАСТ** | **111957** | **49%** | **51%** | **44%** | **56%** | **15%** | **58%** | **27%** | **8,85** | **16,02** | **-7,10** |
| Алфатар | 2704 | 51% | 49% | 53% | 47% | 11% | 53% | **36%** | 7,69 | 25,25 | **-17,57** |
| Главиница | 10 243 | 49% | 51% | 14% | 86% | 15% | 58% | **28%** | 8,83 | 16,11 | **-7,28** |
| Дулово | 27 643 | 49% | 51% | 23% | 77% | 17% | 60% | 22% | 10,16 | 14,34 | -4,18 |
| **Кайнарджа** | **5 115** | **51%** | **49%** | **0%** | **100%** | **26%** | **58%** | **16%** | **17,02** | **12,91** | **4,11** |
| Силистра | 47 130 | 48% | 52% | 69% | 31% | 12% | 58% | **29%** | 7,38 | 15,69 | **-8,31** |
| Ситово | 5 110 | 51% | 49% | 0% | 100% | 13% | 56% | **31%** | 8,56 | 18,09 | **-9,53** |
| Тутракан | 14 012 | 49% | 51% | 57% | 43% | 13% | 56% | **31%** | 8,63 | 18,95 | **-10,33** |

Според проучване на Института по пазарна икономика от октомври 2020 година **само две общини в България са с най-голям процент младо население на възраст до 19 години – 30 % от** **цялото население на общината или повече, по дефиниция са деца**. **Едната от тези 2 общини е Кайнарджа.**

Големият дял на подрастващото население в общината, ни кара да търсим механизми за подготовката на младото поколение, така че то да израсне пълноценно, образовано и подготвено за предизвикателствата на новото време.

На територията на община Кайнарджа децата на възраст от 0 до 18 години, включително - към дата 21.12.2020 година **са общо 1748 на брой, при общо население по настоящ адрес в общината – 5301 човека /5978 по постоянен адрес/** според данни на ГД ГРАО към 15.12.2020 год.

В образователните институции има и ученици с постоянен адрес извън община Кайнарджа, а именно в ПГМСС „Н. Й. Вапцаров“ се обучават още 103 ученици, които са от съседни общини. Всички тези деца и ученици предопределят четири възрастови групи на обучаващите се в предучилищната подготовка, основното образование и гимназиално ниво или професионално образование както следва:

* **От 3 до 6 навършени години** - **общо 380 деца на възраст от 3 навършени години до** **6 навършени включително** са за обхващане в ДГ и в подготвителните групи на училищата, са част от групата на най-малките 618 жители на общ. Кайнарджа на възраст от 0 до 6 навършени години. Част от тези деца се обучават в ДГ „Еделвайс“ в 7 групи и в четири групи в задължителната предучилищна подготовка по 2 групи в две от основните училища – ОУ „В. Априлов“, с. Голеш и ОУ „Ц. Церковски“, с. Средище ;
* **От 7 до 13 навършени години - 683 деца общо**, за които е дадена възможност да придобият основното си образование в трите основни училища: ОУ „Черноризец Храбър“, с. Кайнарджа, ОУ „Васил Априлов“, с. Голеш и ОУ „Цанко Церковски“, с. Средище ;
* **От 13 до 18 навършени години - 447 деца ;**
* **Младежи, навършили 18 години**, но все още обучаващи се в ПГМСС „Никола Й. Вапцаров“, с . Средище до 12-ти клас – **25 ученика.**

**Ученици с** **постоянен адрес извън община Кайнарджа** - Част от всички, получаващи образователна услуга в ПГМСС „Никола Й. Вапцаров“, с . Средище са във възрастта над 13 години, с постоянен адрес извън община Кайнарджа **и са общо 103-ма ученика**, за които се използва или ежедневен транспорт, осигурен от ПГМСС „Н. Вапцаров“ или ежеседмичен.

Сборът на децата и учениците от всички групи, посочени по-горе е 1638. Една част учат в други градове, предимно в Силистра и Добрич или чужбина, **а в община Кайнарджа се обучават общо 920 броя деца и ученици** **в редовна или индивидуална форма на обучение в трите нива на образователната система.**

Малка част от учениците нямат възможност да продължат средното си образование в учебни заведения. Това са обичайно застрашените от отпадане - една част от момичета, не продължават образованието си след нивото на основното училище, поради характеристиките и традициите на етноса, от който произхождат – обикновено се наблюдават ранни бракове и раждане на дете във възрастта под 18 години или момчета от социално-слаби семейства, които предпочитат да работят след 16-годишна възраст и отпадат от образователната система.

Една част от децата, регистрирани по постоянен адрес в община Кайнарджа, се обучават в чужбина, тъй като родителите им живеят и работят там. Чрез възможностите за обхват по постановление № 100/08.06.2018 год. на МС по „Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст“ се започна констатацията къде точно в чужбина се намират децата, подлежащи на обучение, записани ли са в училище или в ДГ и данните се вписват в ИСРМ. Механизмът е много ефективен и все по-малко деца отпадат от образователната система – предимно заради пътуване на родителите в чужбина или преместване в други общини.

# **2.2. Образователна среда**

Институции, предоставящи средата за образование:Образованието е един от основните приоритети на Община Кайнарджа. Изпълнявайки своите правомощия и отговорности общината координира изпълнението на приема на деца и ученици в детската градина, в общообразователните, профилираните и професионалните паралелки; обхвата на децата и учениците, подлежащи на задължително образование; поддържането и обновяването на материално-техническата база; организацията на учебния ден в средищните училища; съдейства за развитие на способностите и интересите на децата, разкриването и надграждането на потенциала на даровитите деца и подпомага с всички средства личностното развитие на децата със СОП. Осигурява образование и на деца в риск или лишени от родителска грижа, като същевременно им предоставя уют и грижи в среда, близка до семейната чрез екипа на държавно-делегираната дейност ЦНСТДМ Кайнарджа в добре оборудвана и обзаведена общинска сграда .

На територията на община Кайнарджа съществуват една детска градина, три основни училища и една професионална гимназия – образователни институции с многогодишен опит, добра материална база и много добри педагогически екипи, осигуряващи качествен образователен процес.

Сградите и материалната база на основните училища е много добра, както и на сградите на ДГ в две от селата – Кайнарджа и Средище – отговарят на стандартите за обзавеждане и оборудване, но сградата на ДГ „Еделвайс“ в с. Голеш е стара, с недостатъчна площ и нефункционални помещения в задоволително добро състояние. За поддържането им всяка година се осигуряват средства чрез единния разходен стандарт и от местни приходи според възможностите на общината. Обзавеждането е добро. Дидактичната база се обновява ежегодно според възможностите на детската градина и училищата. Кабинетите и занималните са оборудвани са с нови съвременни учебно-технически средства, с цел създаване на среда, близка до семейната, достъпна и естетически издържана и провокираща детето за творчество и дейност. В дворовете на сградите на детската градина и училищата има обособени кътове за игра и отдих. Част от уредите и съоръженията са нови, но една част имат нужда от обновяване и модернизиране.

По отношение на недостига на площ в сградата на ДГ „Еделвайс“ в с. Голеш, Община Кайнарджа в момента подготвя проектно-сметна документация за строителство на нова сграда, която напълно да отговаря на съвременните стандарти и изисквания. Предвидена е по-голяма площ, така че да се обхванат всички деца, включително тригодишните и четиригодишните, за които предучилищното обучение се очаква съвсем скоро да стане задължително. За всички сгради на ДГ и училищата е характерно, че е с недостатъчно достъпна архитектурна среда. Не навсякъде, където е необходимо има рампи, асансьори и подходи за хора с увреждания. Рампите са доста стръмни, тъй като сградите са стари и не е възможно да се адаптират спрямо съвременните изисквания. Единственото добро изключение са асансьорите в новия корпус на ОУ „Васил Априлов”, с. Голеш и новия учебен корпус на ПГМСС „Н.Й. Вапцаров“, с. Средище. Всички други сгради са изградени по старите стандарти – много високи и стръмни стълбища, в стария учебен корпус на ПГМСС „Н.Й. Вапцаров“, с. Средище коридорите са много тесни, а стълбите са и стръмни. Към момента там се ползват само две класни стаи, но въпреки това е притеснително за учениците и персонала. В доста от сградите дори няма изградени рампи, за да могат да се придвижват хора с увреждания на инвалидни колички.

* **Предучилищното обучение** се осъществява чрез 7 групи на ДГ „Еделвайс“ и 4 подготвителни групи в основните училища – ОУ „Васил Априлов”, с. Голеш и ОУ „Цанко Церковски”, с. Средище. Грижата за подкрепа на личностното развитие на децата в предучилищното обучение се осъществява в съответствие с индивидуалните потребности на всяко дете, чрез осигуряване на подходяща физическа, психологическа и социална среда за развиване на способностите и уменията, чрез осигуряване на подкрепа най-близко до мястото, където живее всяко дете, повишаване на качеството на услугите и подобряване на достъпа до тях за всички деца.

**Общият брой деца в предучилищното обучение са 210 и са разпределени както следва:**

|  |  |  |  |  |  |
| --- | --- | --- | --- | --- | --- |
| Детска градина или училище | Финансиране | Брой деца | Деца със СОП | Педагогически специалисти | Непедаго-гически |
| ДГ „Еделвайс“ | общинско | 145 | 0 | 15 | 16 |
| ОУ „Васил Априлов” | общинско | 33 | 0 | 2 | 1 |
| ОУ „Цанко Церковски” | общинско | 32 | 3 | 2 | 0 |
| Общо: | Общинско | 210 | 3 | 19 | 17 |

Със специални образователни потребности /СОП/ в предучилищната подготовка са идентифицирани 3 случая на деца, които са от групите на ОУ „Ц. Церковски“, с. Средище.

В община Кайнарджа над 90% от децата в предучилищното образование са деца, чийто майчин език не е българския. Поради това много добър ефект върху адаптацията на децата и допълнителната подготовка за личностното им развитие играе реализирането на дейности по проект BG05M2OP001-3.005-0004 „Активно приобщаване в системата на предучилищното образование“ на Министерството на образованието и науката. Проектът се реализира по Оперативна програма „Наука и образование за интелигентен растеж” 2014-2020 г. Партньор в реализирането на проекта е Центъра за образователна интеграция на децата и учениците от етническите малцинства (ЦОИДУЕМ). Продължителността на проекта е 30 месеца и се очаква да завърши в края на 2021 година.

Основната цел на проекта е създаване на мотивация за учене в предучилищното образование, разширяването на достъпа до предучилищно образование на децата от уязвими групи и живеещи в бедност и формиране на положително отношение към училището. Благодарение на този проект, сформираните малки ситуационни групи - децата, които никога не са говорили български език, постигат много добър напредък. За съжаление – по време на лятната ваканция, наученото почти изцяло „избледнява“ и в следващата учебна година отново се започва работа почти от „нула“. Все пак този проект има силно положително въздействие върху развитието на децата и осигурява допълнително подкрепящо въздействие върху личностното развитие на децата, чийто майчин език не е българския. Препоръчително е да се надгради проекта, така че да няма прекъсване на дейностите и през 2022 година /година, която ще е част от двугодишния период на Областната стратегия за подкрепа на личностното развитие на децата и учениците 2021-2022 година/.

* **Начално, основно и средно образование:** На територията на община Кайнарджа образованието от тези три етапа е осигурено с наличието на три основни училища и една професионална гимназия, които са разположени в общински имоти в сгради – публична общинска собственост, за които са осъществени през последните 10 години, ремонти и добра поддръжка, така че да отговарят на съвременните стандарти и изисквания за качествена образователна среда. Във всички училища, с изключение на ОУ „Черноризец Храбър“, с. Кайнарджа са реализирани проекти чрез финансиране от Европейски фондове или целеви средства от Държавния бюджет и е постигната много добра и качествена среда с постигнати добри показатели на ЕЕ, благоустройство и обзавеждане, съобразно най-съвременните законови изисквания. Трите сгради на ДГ „Еделвайс“, сградите на основните училища в Голеш и Средище и ПГМСС в с. Средище. Разбира се – част от сградния фонд е текущо ремонтиран чрез собствени средства или общински местни приходи, както и сградата на ОУ „Черноризец Храбър“, с. Кайнарджа, така че и при тях да се достигне добър стандарт за качествена образователна среда, но все още има много дейности, които предстои да се извършват в следващите години.

**Във всички училища на община Кайнарджа общо се учат 710 ученици, разпределени по образователни институции,** както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| Училища | Финан-  сиране | Общ брой  ученици | Общ  брой  ученици в дневна форма на обуч. | Ученици  със  СОП | Обща численост на персонала | Педагоги-чески специа-  листи | Непедагог.  специалисти |
| ОУ „Черноризец Храбър” | общинско | 107 | 107 | 10 | 20,5 | 15 | 5,5 |
| ОУ „Васил Априлов” | общинско | 196 | 196 | 1 | 33 | 23 | 7 |
| ОУ „Цанко Церковски” | общинско | 155 | 155 | 7 | 30,5 | 18 | 8,5 |
| ПГ МСС „Н.Й. Вапцаров” | общинско | 252 | 252 от тях 44 ползват общежитие | 15 | 48 | 28 | 20 |
| Общо: |  | 710 | 710 | 33 | 132 | 85 | 41 |

Естествено добрата образователна среда се постига не само с добра материална база, но и с усилената работа на екипите в училищата. Общо 710 ученици са обучавани от 132 човека в четирите училища, от които 85 педагогически специалисти и 41 щатни бройки непедагогически персонал.

* **Обща подкрепа за личностно развитие в предучилищното и училищното обучение е** насочена към развитието на потенциала на всяко дете и ученик. Извършва се от екипите на ДГ и на училищата чрез различни форми:

1. екипна работа между учителите и други педагогически специалисти;
2. допълнително обучение по учебни предмети при условията на ЗПУО;
3. допълнителни модули за деца, които не владеят български език (само за детските градини);
4. допълнителни консултации по учебни предмети, които се провеждат извън редовните учебни часове;
5. консултации по учебни предмети;
6. кариерно ориентиране на учениците;
7. занимания по интереси;
8. библиотечно-информационно обслужване;
9. грижа за здравето;
10. осигуряване на общежитие;
11. поощряване с морални и материални награди;
12. дейности по превенция на насилието и преодоляване на проблемното поведение;
13. ранно оценяване на потребностите и превенция на обучителните затруднения;
14. логопедична работа.

За да се осъществява обща подкрепа, във всички образователни институции със заповеди на директорите има назначени координатори – обикновено зам. директорите или други утвърдени педагози. Общата подкрепа отговаря на нуждата от превенция и навременно разпознаване на трудности в ученето, и на нуждата от разпознаване на дарбите на децата.

Задача, която всяка година стои пред учителя на детската група е да систематизира наличната информация за всяко едно дете и да я отрази в портфолио, в дневник на групата за входно ниво и изходно ниво , диагностични карти за училищна готовност, текущи наблюдения. В рамките на общата подкрепа, учителят обобщава информацията и наблюденията си, за да организира преподаването съобразно потребностите и силните страни на децата.

Общата подкрепа в училищата се извършва ежедневно от класните ръководители и всички педагогически специалисти. Осъществяват се текущи срещи по интересни теми с психолог, здравни кадри или външни специалисти и експерти в различни области на живота, за информиране и поясняване по здравни теми, професионално и кариерно ориентиране, злободневни теми от живота.

1. **Екипната работа между учителите и другите педагогически специалисти** включва обсъждане на проблеми и обмяна на добри практики при работата им с деца и ученици с цел повишаване ефективността на педагогическите подходи. Обсъждат и обменят информация и добри педагогически практики за подобряване на работата им с децата в групите или учениците в класовете. Провеждат ситуации и открити моменти от живота на детето в детската градина, празнуват празници и в училищата, и в ДГ. Посещават организирани обучения от РУО и РЦПППО с цел повишаване квалификацията и осмисляне на философията на приобщаващото образование.

Провеждат се работни срещи с представители на РУО, с психолози и логопеди по различни теми. Има проведени обучения на целите екипи във всички училища през последните две години, като са запланувани нови такива за осъвременяване на знанията и компетенциите.

2**. Занимания по интереси -** В групите има деца с много добри умения по рисуване и учителите провеждат допълнителна работа с тях с цел подобряване и развитие на техните възможности. Рисунките им се включват в организирани изложби от ДГ и училищата, както и в различни конкурси. Специално внимание се отделя на танците. В някои от училищата има допълнителни театрални групи, както и други занимания по интереси. За по-големите – те са ориентирани към усвояване на бъдещи професии. Осигурявана е възможност за разнообразна личностна изява на всички ученици в културни и спортни дейности. Учениците с желание се включват в извънкласните дейности и мероприятия - тържества, конкурси, състезания. В училищата бяха сформирани следните кръжочни форми: Детска вокална група ”Звънче”, клуб „Многознайко“, клуб „Математиката е за всички“, клуб „Интересна математика“ и клуб „Природолюбител“, фолклорна група „Средищка огърлица“ и др., спортен клуб по борба, спортен клуб по футбол „Спортист“ и т.н.

3**. Грижа за здравето** - Грижа за здравето се осигурява чрез гарантиране на достъп на децата и учениците до медицинско обслужване и програми за здравно образование и за здравословен начин на живот, в съответствие с държавният образователен стандарт за гражданското, здравното, екологичното и интеркултурното образование. Във всяко училище и ДГ има назначени от община Кайнарджа медицински специалисти, които следят за здравето на децата и учениците. Предлаганото хранене отговаря на нормативните изисквания за здравословно хранене и детското или училищното меню винаги се съгласува от медицинските специалисти, за да е здравословно. В ДГ и училищата се доставят плодове по схема „Училищен плод“ към ДФ „Земеделие“.

**4, 5, 6 и 7.**  Допълнително обучение по учебни предмети при условията на ЗПУО; допълнителни консултации по учебни предмети, които се провеждат извън редовните учебни часове; консултации по учебни предмети – в тази посока се извършват постоянно чрез следните дейности:

- Диагностика на пропуските и превенция на обучителните затруднения, като се изработват индивидуални програми според потребностите и пропуските на учениците.

- Допълнително обучение по учебните предмети в проект ”Подкрепа за успех”.

- Допълнителни консултации по учебни предмети за преодоляване на пропуските след обучението от разстояние;

- Лятна работа за бъдещи първокласници с цел по-лесна училищна адаптация.

**8. Ранно оценяване на потребностите и превенция на обучителните затруднения:**

В групите в ДГ ежегодно се извършва оценка на риска от обучителни затруднения на децата на 5 и 6 годишна възраст в рамките на установяването на готовността на детето за училище, като се отчита физическото, познавателното, езиковото, социалното и емоционалното му развитие. Резултатите от предучилищната подготовка по образователни направления се проследяват с набор от тестове, съобразени с възрастовата група - диагностика на входящото ниво и изходящо ниво. Ранното оценяване от педагогическите специалисти в детската градина на потребностите от подкрепа за личностно развитие на децата от 3 години до 3 години и 6 месеца се реализира във всички групи на детската градина от двама обучени учители квалифицирани по проект КПРПС на МОН. Осигурени са помагала за провеждането му:

* Скрининг тест за 3 год. деца/книжка със стимули;
* Скрининг тест за 3 годишни деца-ръководство. След проведения тест, учителите предоставят резултатите на родителите.

Двамата обучени педагози са от Кайнарджа и Средище. Планира се включването на още един педагог в такова обучение с цел осигуряване на такива специалисти във всяка от сградите на ДГ „Еделвайс“ в селата Кайнарджа, Голеш и Средище.

**9**. **Допълнителни модули за деца, които не владеят български език** – Увеличен е броят на ситуациите по български език и литература в групите в ДГ и училищата, поради високия процент на децата, чийто майчин език не е българския.

Извършват се дейности по проекти за деца билингви. Учителите работещи по тези проекти изготвят програми за индивидуално обучение на децата за усвояването на българския език и приобщаването им към детската градина.

**10. Поощряване с морални и материални награди**

Този вид подкрепа и до сега се осигурява от детската градина и училищата. Тя стимулира и подкрепя морално и материално творческите изяви на децата в проведени конкурси и спортни състезания. Такива награди има учредени и от община Кайнарджа при провеждане на общински състезания и конкурси.

**11.** **Дейности за превенция на насилието и преодоляване на проблемното поведение и избягване на тормоз сред учениците и децата**

Превантивна дейност - представяне на положителни модели за поведение и личностно развитие на децата, запознаването на децата с техните права и отговорности и последици от рисково поведение.

В групите в ДГ има изготвени “Правила за поведение в групата“. С тези правила се запознават деца и родители в началото на учебната година , като децата се приучват на постоянство при спазването им. Изисква се от родителите да бъдат съпричастни с тях и те също да ги включат в своите дейности в къщи. Всяка година в плана за вътрешна квалификация и в плановете на групите се включват теми като „Спирка на доброто“. Обсъждат се теми за агресията и се споделят начини за преодоляването и в ДГ и в училищата - чрез игри, които да се включват в ежедневните занимания на групите, с цел поддържане на добрия тон и приятелство между децата, както в ДГ така и извън нея. Подобни теми се разглеждат в часовете сред учениците, отбелязва се международния ден за борба с училищния тормоз – ”Ден на розовата фланелка”;

12. **Общежитие -** Общо 41 ученика от други общини, ползват услугата „Общежитие“ и още 3-ма ученика с постоянен адрес от населените места на община Кайнарджа също го ползват или **общо 44 ученици ползват услугата „Общежитие“.**

**13. Библиотечно-информационно обслужване** – във всяко училище има библиотека с налични доста томове, предимно учебна литература. Всички ученици могат свободно да ползват тази услуга. За някои от учениците, които са финансово затруднени се осигуряват учебници, книги и помагала безвъзмездно, като в ПГМСС „Н. Вапцаров“ са осигурени безплатни учебници за 80% от учениците.

**14.** **Логопедична работа** – във всички училища се извършва от специалисти логопеди от РЦПППО Силистра.

Към общата подкрепа може да се добави и адаптацията към обучението от разстояние в електронна среда/ОРЕС/. Всички училища се стремят да осигурят възможности за провеждане на това обучение – когато учениците и децата нямат електронни устройства се подготвят материали на хартиен носител, като образователните медиатори разнасят тези материали до домовете на учениците или малките деца. Закупени са електронни устройства и раздадени на около 10% от учениците. Раздадени са и устройства за достъп до интернет. Община Кайнарджа съдейства на мобилните оператори, за да поставят антени и съоръжения за селата Полковник Чолаково, Светослав и Зарник, за да се осигури добър достъп до интернет.

На част от учениците от ОУ „Черноризец Храбър“, с. Кайнарджа са осигурени 10 таблета, но още около 20 ученици нямат възможности самостоятелно да се подсигурят с такива устройства. Аналогична е ситуацията и в другите две основни училища. В ПГМСС „Н. Вапцаров“, с. Средище са подсигурени 62 устройства, от тях 32 бр. мобилен интернет и 30 бр. таблети.

* **Допълнителната подкрепа е насочена към деца и ученици със специални образователни потребности/СОП/, деца в риск, деца с дарби и таланти и деца с хронични заболявания.** Състои се от следните дейности:

1. работа с дете и ученик по конкретен случай;
2. психосоциална рехабилитация, рехабилитация на слуха и говора, зрителна, на комуникативните нарушения и при физически увреждания;
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. предоставяне на обучение по специалните учебни предмети за ученици със сензорни увреждания;
5. ресурсно подпомагане за ученици със специални образователни потребности.

Съгласно чл. 81 от ***Наредба за приобщаващо образование,*** допълнителната подкрепа е:

* **краткосрочна** (минимум 1 учебна година, максимум – до края на етап на обучение);
* **дългосрочна** – повече от един етап или степен на обучение или за целия период на обучение.

Предварително се прави оценка и се прецизира степента и вида на увреждане на конкретно дете, изготвя се индивидуален план за работа с детето и се определя с кои специалисти ще се работи за ресурсно подпомагане и с други специалисти като психолог, логопед, рехабилитатор и др. Реализира се чрез екипите на Регионалния център за подкрепа на процеса на приобщаващото образование/РЦПППО/ – Силистра. След подадени заявления от родителите до директора на ДГ и училищата и съответно - до РЦПППО Силистра се изготвят индивидуални оценъчни карти за потребностите на децата със СОП и им се предоставя допълнителна подкрепа. Изследвани са знанията, уменията и компетенциите на децата в началото на учебната година, изготвени са доклади за проведено начално оценяване на образователните потребности, индивидуални програми и тематични планове, съобразени с възрастта и изискванията по ДОС. Със заповед на директора се сформират екипи за личностно развитие на децата и учениците в училищата и ДГ, като са назначени координатори във всяка образователна институция. Те координират предоставянето на общата и допълнителната подкрепа за личностно развитие на децата и учениците в детската градина или в училището. С учителите се обсъждат специфичните обучителни затруднения, системно се обменя информация относно поведение, умения и успеваемост, уеднаквяват се изискванията и се консултират при усвояване на различни форми и техники на работа. За всяко дете или ученик се прави преценка дали да е на индивидуално или интегрирано обучение. В образователните институции на община Кайнарджа има 5 ученици със СОП на индивидуално обучение.

**В приложение към настоящия анализ е посочена по-подробна разбивка на сборни данните за ПОПЛРДУ със СОП в община Кайнарджа.**

През миналия отчетен период във всички институции на община Кайнарджа е имало общо 20 случая на деца и ученици със СОП. Сега те са 36. Констатира се завишаване на броя на идентифицираните случаи на деца и ученици със СОП и обхванати за допълнително подпомагане на личностното им развитие чрез индивидуални планове спрямо миналия отчетен период с 80 % , което е показател за подобряване дейността на образователните институции на територията на община Кайнарджа по отношение на прилагането на практика на Наредбата за приобщаващо образование от 27.10.2017 година.;

Във всички училища има определени, обзаведени и оборудвани кабинети с най-необходимото, за което са спомогнали разходите по държавния образователен стандарт на база брой деца със СОП. Специалистите от РЦПППО Силистра също използват дидактични и други материали, донесени за целта от РЦПППО. В ПГМСС „Н. Вапцаров“ има подготвен проект по ОП НОИР, с който екипът кандидатства за по-специфично оборудване и най – вече за средства за ремонт, боядисване и обзавеждане на кабинет, който да се намира на приземния етаж – за по-добра и лесна достъпна среда за учениците със СОП, тъй като в момента кабинетът е разположен на втория етаж и е достижим по стръмни метални стълби. В ПГМСС „Н. Вапцаров“, с. Средище има назначени психолог и ресурсен учител/ със специална педагогика/. Останалите специалисти са по заявка от РЦПППО Силистра. Във основните училища няма назначени специалисти от щатното разписание на училищата – те също работят със специалисти по заявка към РЦПППО Силистра.

Освен деца и ученици със СОП, които са във фокуса на допълнителна подкрепа за личностно развитие, такива са и децата в риск. Регистрирани случаи на деца в риск от община Кайнарджа в отдела за закрила на детето в ДСП Силистра през 2020 година са над 90 случая. Около 60 от случаите са на майки, които са непълнолетни. Другите случаи са на деца от многодетни социално-слаби семейства или семейства на хора с психични увреждания, които нямат достатъчен капацитет за отглеждане на децата си – не могат да им осигурят елементарни жизнени условия и се затрудняват да им осигуряват необходимите пособия за образованието им. Всеки екип в училищата работи в посока подпомагане на доброволни начала и чрез дарения на такива деца. Много добре са решени случаите на деца в риск, след като са настанени в семейства на близки и роднини или в приемни семейства. Такава мярка се отразява изключително благотворно върху децата. Те започват по-добре да се адаптират към образователния процес и да усвояват знания и умения.

# **2.3 Ученици със специални образователни потребности (СОП) за учебната 2020/2021 год. в община Кайнарджа**

**2.3.1. Разпределение по училища:**

|  |  |  |  |
| --- | --- | --- | --- |
| **Населено място** | **Училище/детска градина** | **Брой деца/ ученици със СОП** | **Ежедневно пътуващи със СОП** |
| с.Кайнарджа | ДГ „Еделвайс“ | 0 | 0 |
| с.Кайнарджа | ОУ „Черноризец Храбър” | 10 | 8 |
| с. Голеш | ОУ „Васил Априлов” | 1 | 0 |
| с. Средище | ОУ „Цанко Церковски“ | 10 | 2 |
| с. Средище | ПГМСС „Н.Й.Вапцаров” | 15 | 9 |
|  | **Общо:** | **36** |  |

*Уврежданията на децата като цяло са посочени по-долу. Посочен е и начин, с който се въздейства при допълнителното приобщаващо образование и с помощта на какви специалисти:*

**ДГ „Еделвайс“:**

* Няма деца с увреждания и със СОП

**ОУ „Черноризец Храбър“, с. Кайнарджа:**

* 10 ученика със СОП, като 3/три/ деца са с увреждания, за които е нужно да са придружавани от родители, като двете са с физически увреждания, а третото с психически. С тях работят специалисти от РЦПППО и училищните екипи за личностно развитие;

**ОУ „Васил Априлов“, с. Голеш:**

* 1 ученик, който се води с множество увреждания на допълнителна подкрепа в индивидуална форма на обучение и с него работят класен ръководител и ресурсен учител от РЦПППО.

**ОУ „Цанко Церковски“, с. Средище:**

* 9 деца и ученици с лека форма на увреждане. В повечето от случаите децата са с лека умствена изостаналост.
* Едно дете е с по-рядко срещано заболяване. На всички се предоставя възможност за учене в присъствена форма на обучение.

Подпомагат се от училищни екипи за личностно развитие и от ресурсен учител, логопед и психолог от РЦПППО. С децата се работи индивидуално и групово.

**ПГМСС „Никола Й. Вапцаров“, с Средище :**

* 8 ученици с ЛУИ;
* 3 ученици са със Смесено разстройство на училищните умения;
* 1 ученик е със Специфично разстройство на артикулацията;
* 1 ученик е с Хиперкинетично разстройство на поведението;
* 1 ученик е с Епилепсия Гранд Малл и обучителни трудности;
* 1 ученик е със Специфично нарушение на способностите на учене (СНСУ);
* Всички ученици са на дългосрочна подкрепа и се подпомагат от квалифициран ресурсен учител, специалност Специала педагогика, НУП и квалификация Педагогика на зрително затруднение.

**2.3.2 Разпределение по класове:**

**2.3.2.1. Брой деца или ученици със СОП в начален и прогимназиален етап**:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Училище** | **Подгот-вителни групи** | **І**  **клас** | **ІІ**  **Клас** | **ІІІ**  **клас** | **ІV клас** | **V**  **клас** | **VІ**  **клас** | **VІІ клас** |
| **ОУ „Черноризец Храбър”** | - | 1 | 2 | 2 |  | 1 | 2 | 2 |
| **ОУ „Васил Априлов”** | - | 0 | 1 | 0 | 0 | 0 | 0 | 0 |
| **ОУ „Цанко Церковски“** | 3 | 1 | 2 | 1 | - | 1 | 1 | 1 |
| **Общо: 21** | 3 | 2 | 5 | 3 | 0 | 2 | 3 | 3 |

**2.3.2.2.** **Брой ученици със СОП в гимназиален и професионален етап:**

|  |  |  |  |  |  |
| --- | --- | --- | --- | --- | --- |
| Училище | VІІІ клас | ІХ  клас | Х  клас | ХІ  клас | ХІІ  клас |
| ПГМСС„Н. Й. Вапцаров”  **Общо: 15** | 4 | 5 | 3 | 1 | 2 |

**2.3. 3. Разпределение по пол:**

|  |  |  |  |
| --- | --- | --- | --- |
| **Училища/ДГ** | **Всички** | **Бр. момичета от децата и учениците със**  **СОП** | **Бр. момчета от децата и учениците със СОП** |
| ДГ „Еделвайс “ | 0 | 0 | 0 |
| ОУ „Черноризец Храбър” | 10 | 6 | 4 |
| ОУ „Васил Априлов” | 1 | 0 | 1 |
| ОУ „Цанко Церковски“ | 10 | 4 | 6 |
| ПГМСС „Н.Й.Вапцаров” | 15 | 1 | 14 |
| **Общо:** | **36** | **11** | **25** |

**2.3.4. Разпределение по отношение на покриване на държавните образователни стандарти за усвояване на учебното съдържание:**

|  |  |  |  |
| --- | --- | --- | --- |
| **Училище/детска градина** | **Напълно** **покриват ДОС**  и имат количествени оценки по всички предмети | **Не напълно**  **покриват ДОС** | **НЕ**  **покриват**  **ДОС** |
| ДГ „Еделвайс “ | 0 | 0 | 0 |
| ОУ „Черноризец Храбър” | 0 | 7 | 3 |
| ОУ „Васил Априлов” | 0 | 0 | 1 |
| ОУ „Цанко Церковски“ | 2 | 7 | 1 |
| ПГМСС „Н.Й.Вапцаров” | 1 | 14 | 0 |
| **Общо:** | **3** | **28** | **5** |

**2.3.5. Ученици с множество и тежки увреждания, които правят интегрираното обучение неефективно:**

|  |  |  |
| --- | --- | --- |
| **Училище/ детска градина** | Бр. ученици с тежки и множество увреждания | От тях: бр. ученици, които НЕ се обучават |
| ДГ „Еделвайс “ | 0 | 0 |
| ОУ „Черноризец Храбър” | 4 | 0 |
| ОУ „Васил Априлов” | 0 | 0 |
| ОУ „Цанко Церковски“ | 1 | 0 |
| ПГМСС „Н.Й.Вапцаров” | 0 | 0 |
| **Общо:** | **5** | 0 |

**2.3.6. Брой деца и ученици в риск от социално изключване /по данни от училищните ръководства/ по данни на екипите от механизма за обхват:**

|  |  |
| --- | --- |
| Училище/ детска градина | бр. ученици |
| ДГ „Еделвайс “ | 0 |
| ОУ „Черноризец Храбър” | 0 |
| ОУ „Васил Априлов” | 0 |
| ОУ „Цанко Церковски“ | 0 |
| ПГМСС „Н.Й.Вапцаров” | 2 |
| **Общо:** | **2** |

**2.3.7. Брой регистрирани случаи на тормоз над дете/ученик.** Мерки, взети за преодоляването на конкретния/те случай/и:

Няма регистрирани такива случаи в нито едно от училищата и ДГ в община Кайнарджа.

**2.3.8. Как се отразява общата подготовка на децата при обучението им по български език, реализирана чрез проектите във Вашите институции? –** *всички отговори са посочени от директорите на образователните институции в общ. Кайнарджа както следва:*

**ДГ „Еделвайс“:** Няма деца с увреждания и със СОП, но всички деца постъпват в ДГ без да знаят нито една дума на български език. Участието в проектите помага на децата по-свободно общуване, увереност за изразяване на български език и така стават по-активни по всички образователни направления, увереност при общуване с връстници в групата и с учителя. Имат възможност за усвояване с разбиране на повече думи от ежедневието в детската градина

**ОУ** **„Черноризец Храбър”, с. Кайнарджа**: Учителите по БЕЛ в 1- 4 клас единодушно посочват, че броят на постъпващите първокласници в училище без никаква училищна готовност, които не владеят български език, нараства всяка учебна година.

**ОУ „Васил Априлов“, с. Голеш:** Проектният метод на работа дава възможност за прилагане на новости, идеи и действия за развитие и промяна, дава възможност за подобряване на качеството на образованието, също така за споделяне на добри педагогически практики, допълнително финансиране и развиване на сътрудничество с други училища и институции.

Учениците се мотивират за учебен труд, повишават своите знания, умения и компетентности и се включват в редица изяви.

При постъпване в училище 30% от децата в подготвителна група реагират на българска реч, но имат много беден речник и не могат да комуникират на български език, служат си с отделни думи. 2-3 деца съставят прости, кратки изречения.

Положителна промяна се наблюдава в края на учебната година. Ваканционните месеци обезмислят труда на колегите, защото децата общуват на български език само в училище/ДГ до края на учебната година и затова в началото на следващата учебна година резултатите са такива.

**ОУ „Цанко Церковски“, с. Средище:** С децата и учениците се работи индивидуално в учебните часове от учителите по предмети и допълнително /индивидуално и групово/ със специалисти от Регионалния център. Обучават се по всички учебни предмети, като се провеждат допълнително занимания, свързани с овладяването на български език. Участват с желание в различни извънкласни дейности и са добре приети в училищната общност.

**ПГМСС „Н.Й. Вапцаров“, с. Средище**: Учениците със СОП не са обхванати от проекти. Наблюдава се подобряване на активния и пасивният речник. Отговарят по-често с пълно изречение на зададен въпрос. По-често инициализират диалог и се включват в такъв, свързан с познати теми или такива, от които те се интересуват.

# **3. ПРЕДИЗВИКАТЕЛСТВА**

Ключовите предизвикателства в периода на третата Областна стратегия за подкрепа за личностно развитие на децата и учениците в област Силистра са свързани с утвърждаване на устойчиви практики и взаимодействие между институциите, за да се използва пълния потенциал на нормативна уредба за осигуряване на индивидуализирана грижа за потребностите на всяко дете и ученик.

**3.1**. На основата на задълбочено познаване на вариантите за действие в нормативната уредба, да се идентифицират във всяка община и образователна институция най- подходящите подходи за най- добра грижа за потребностите на децата и учениците.

**3.2**. Изпълнението на целите и ценностите на приобщаващото образование изискват нови специалисти в образователните институции (психолози, логопеди, медиатори, социални работници), нови и комплексни компетентности на всички педагогически специалисти и утвърждаване на екипната работа.

**3.3.** Ефективно използване на финансовите механизми и целеви средства по отношение на приобщаващото образование и привличане и на проектно финансиране за обезпечаване на приобщаващото образование.

**3.4**. Осъществяването на ценностите на приобщаващото образование изисква просветеност на родителската общност, чувствителност на обществото към проблемите на децата и учениците, разбиране за отговорностите на всички, толерантност и търпимост.

# **4. СТРАТЕГИЧЕСКИ И ОПЕРАТИВНИ ЦЕЛИ**

# **4.1. СТРАТЕГИЧЕСКА ЦЕЛ**

**В двегодишния период на третата Областна стратегия за подкрепа за личностно развитие на децата и учениците да се осигури развитие на ключовите фактори и ресурси за устойчиво и индивидуализирано прилагане в образователните институции на общата и допълнителна подкрепа за личностно развитие в пълнотата и дълбочината предвидена в нормативната уредба.**

# **4.2. ОПЕРАТИВНИ ЦЕЛИ:**

**4.2.1. Оперативна цел 1**: Осигуряване във всяка образователна институция на **процес и среда на учене**, които премахват в максимална степен пречките пред ученето и създават възможности за развитие и изява на децата и учениците.

**4.2.2. Оперативна цел 2:** Развитие на **компетентностите на педагогическите специалисти** за ефективно посрещане на разнообразието от индивидуални потребности на всички деца и ученици.

**4.2.3. Оперативна цел 3**: Подобряване на **материалните условия и достъпност на средата** за обучение на деца и ученици със специални образователни потребности и с изявени дарби в институциите в системата на предучилищното и училищно образование.

**4.2.4. Оперативна цел 4**: Подобряване на **взаимодействието** между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.

**4.2.5. Оперативна цел 5**: Повишаване на **обществената информираност и чувствителност** относно целите, принципите и възможностите на приобщаващото образование.

# **5. ОСНОВНИ МЕРКИ ЗА ПОСТИГАНЕ НА ЦЕЛИТЕ**

Мерките са групирани според петте оперативни цели и представят насочващи примерни направления и дейности за общините, образователните институции и другите държавни институции, които ще планират и изпълняват конкретни дейности, според своите компетентности.

Мерките не са изчерпателен списък и могат да бъдат допълвани в общинските стратегии, съобразно конкретните общински особености и потребности.

**5.1. По оперативна цел 1:** Осигуряване във всяка образователна институция на процес и среда на учене, които премахват в максимална степен пречките пред ученето и създават възможности за развитие и изява на децата и учениците.

**5.1.1. Мярка 1 към ОЦ 1** – Навременно и задълбочено оценяване на **индивидуалните потребности** на децата и учениците.

*Примерни дейности:*

* Организиране в училищата и ДГ съгласно *Наредба за приобщаващото образование* на **екипна работа** на учителите за разпознаване на обучителни трудности у децата и учениците.
* Ранно оценяване (**скрининг)** в ДГ на потребностите от подкрепа за личностно развитие на децата от 3 до 3 години и 6 месеца (чл. 8 - 11 на *Наредба за приобщаващото образование*).
* О**ценка на риска от обучителни затруднения** на децата на 5 и 6 годишна възраст в рамките на установяването на готовността на детето за училище (чл. 10 от *Наредбата за приобщаващо образование*).

- **Идентифициране** на дефицитите, рисковите фактори и потребностите на децата и учениците от допълнително обучение чрез разработения инструментариум по проекти на МОН - BG05M2OP001-2.011-0001 *„Подкрепа за успех*“, BG05M2ОP001-3.005-0004 „*Активно приобщаване към системата на предучилищното образование*“, BG05M2OP001-2.012-0001 „*Образование за утрешния ден*“ и BG05M2OP001-3.018 „*Подкрепа за приобщаващо образование*“.

- Прилагане на **модели и инструменти** за приобщаващо образование, разработени по проект на МОН по ОП НОИР BG05M2OP001-3.018-0001 „ПОДКРЕПА ЗА ПРИОБЩАВАЩО ОБРАЗОВАНИЕ“:

* модел на функционална оценка на индивидуалните потребности на децата и учениците със СОП и с хронични заболявания, във връзка с прилагането на Международната класификация за функционирането на човека, уврежданията и здравето на децата;
* инструмент за идентифициране на маркери на риск при децата и учениците;
* инструмент за откриване на дарбите и за определяне на възможности за стимулирането им;

**5.1.2. Мярка 2 към ОЦ 1** - Обогатяване и развитие на формите за **обща подкрепа** за личностно развитие на ниво образователна институция.

*Примерни дейности:*

- Дейности по обща подкрепа в училищата, детските градини и ЦПЛР;

* Дейности за обща подкрепа за личностно развитие в ООС „Младост“, Силистра и в несамостоятелните общежития към земеделските гимназии съгласно чл. 42 от *Наредбата за приобщаващото образование* – настаняване на ученици, осигуряване на условия за организиране и провеждане на самоподготовка на учениците, провеждане на консултации по учебни предмети и индивидуална работа, организиране и провеждане на занимания по интереси, работа с родители.
* Подобряване и координиране на училищните практики по консултиране на учениците по учебни предмети, вкл. и в групите за целодневна организация на учебния ден и консултиране и на родителите. Техническа и организационна подготовка и предоставяне при нужда на консултиране от разстояние в електронна среда.

**5.1.3. Мярка 3 към ОЦ 1** – Организиране в образователните институции на **допълнителна подкрепа** за личностно развитие (ДПЛР) на децата и учениците.

Нормативно основание: Допълнителна подкрепа за личностно развитие се предоставя на деца и ученици със специални образователни потребности, в риск, с изявени дарби и с хронични заболявания – чл. 187, ал. 2 от ЗПУО.

Примерни дейности:

* Сформиране на екипите за подкрепа за личностно развитие (ЕПЛР) в училищата и детските градини с необходимия брой и вид специалисти и дейности по оценка на индивидуалните потребности и за предоставяне на допълнителната подкрепа (чл. 188 и 189 от *ЗПУО*, чл. 128 от *Наредба за приобщаващото образование)*.
* Подобряване на взаимодействие между ЕПЛР в детските градини и училищата с регионалния екип за подкрепа за личностно развитие в РЦПППО в нормативно определените случаи (чл. 190, ал. 3 от *ЗПУО)*.
* Развитие на капацитета на училищните ЕПЛР за навременно и адекватно установяване на потребността и разработване на индивидуални учебни планове и индивидуални учебни програми за учениците със СОП, за които това е определено в плана за подкрепа.
* Прилагане на разнообразието от форми на обучение в училищното образование, за да се посрещнат индивидуалните потребности при всеки отделен случай.
* Методическо подпомагане от РУО – Силистра и от РЦПППО на дейността на училищните ЕПЛР, разработването на индивидуалните учебни планове и контрол за изпълнение на индивидуалните учебни часове (от страна на РУО).
* Осигуряване от институциите на необходимите рехабилитации на децата и учениците със СОП – психо-социална, на слуха и говора, зрителна, на комуникативните нарушения, кинезитерапия.
* Осигуряване на възможности за учениците със СОП и хронични заболявания за продължаване на образованието след VII клас, вкл. и професионална подготовка.
* Организиране на необходимите разумни улеснения за участие на учениците със СОП в национални външни оценявания и държавни зрелостни изпити (чл. 109 от *Наредба за приобщаващото образование*) - разяснение на родителите на улесненията, които ученици със СОП могат да ползват по време на НВО и ДЗИ; организиране на национални външни оценявания и държавни зрелостни изпити за ученици със СОП в отделни зали, с удължено време и консултанти.
* Техническа и организационна подготовка и предоставяне на ДПЛР от разстояние в електронна среда (при прекъсване на присъствените занятия).
* Предоставяне на децата на услугата „**Личен асистент**“ съобразно нормативните възможности.
* Дейности за децата със СОП в **общинските социални услуги** в общността.

**5.1.4. Мярка 4 към ОП 1** - Осигуряване на **допълнително обучение** на ученици с учебни дефицити и застрашени от отпадане от образованието.

*Примерни дейности:*

* Организиране в малки групи на допълнително обучение по български език в детските градини по проект BG05M2OP001-3.005 - 0004 „*Активно приобщаване в системата на предучилищното образование*“.
* Организиране в малки групи на допълнително обучение по учебни предмети от І до Х клас в училищата по проект BG05M2OP001-2.011-0001„*Подкрепа за успех*“.
* Организиране в малки групи на допълнително обучение по учебни предмети във втори гимназиален етап за успешно полагане на държавни зрелостни изпити по проект BG05M2OP001-2.011-0001 *„Подкрепа за успех*“.
* Организиране на допълнително обучение по дигитални компетентности по проект „*Образование за утрешния ден*“.
* Организиране на допълнителни обучения за компенсиране на обучителни дефицити по *Наредба за приобщаващото образование* (в периодите след приключване на проектите на МОН по ОП НОИР);

**5.1.5. Мярка 5 по ОЦ 1 -** Подкрепа на дарбите и талантите на децата и учениците. Осигуряване на възможности за разнообразна **личностна изява** на всички деца и ученици като средство за утвърждаване на позитивна самооценка и мотивиране.

*Примерни дейности:*

* Дейности за личностно развитие в ЦПЛР - Обединен детски комплекс и НАО „Галилео Галилей“ в гр. Силистра.
* Осигуряване на подкрепа за личностно развитие на деца и ученици с изявени дарби, съобразно чл. 126 от Наредба за приобщаващото образование (1. осигуряване на възможности за работа с дете или ученик с изявени дарби по конкретен случай и за допълнителна индивидуална работа за развитие и надграждане на изявените дарби; 2. осигуряване на възможности за ползване на подходяща физическа среда, обзавеждане, оборудване, материали и консумативи; 3. осигуряване на квалифицирани специалисти за допълнителна подкрепа в съответната област – науки, технологии, изкуства, спорт; 4. осигуряване на възможности за участие в различни национални и международни изяви – състезания, конкурси, олимпиади, фестивали, концерти, спектакли, изложби и други; 5. осигуряване на възможности за включване в програми и проекти).
* Подкрепа за талантливи деца чрез програмите за мерките за закрила на деца с изявени дарби по общини.
* Подкрепа от общините на инициативи и проекти на неформални ученически и младежки групи и организации.
* Поддържане на практиките за удостояване на учениците с морални и материални награди на училищно и общинско ниво при: 1. постигнати изключителни успехи в учебната дейност и за върхови постижения и класиране на призови места при реализирането на изследователски проекти в конкретни предметни области, на творчески проекти или на проекти, свързани с иновации в образованието; 2. класиране на призови места и получаване на отличия за значими постижения в национални и международни състезания, олимпиади, конкурси, фестивали и други форуми за изява на способностите в областта на науките, технологиите, изкуствата и спорта; 3.прояви на гражданска доблест и участие в доброволчески или благотворителни инициативи или при участие в дейности и значими прояви за приобщаване на децата и учениците към непреходните национално значими идеали и ценности, както и за утвърждаване на европейските ценности и сближаването на европейските народи (чл. 54 и 55 от *Наредба за приобщаващото образование*).
* Осъществяване по училища и общини на програмите за занимания по интереси по чл. 21д и чл. 21е от *Наредбата за приобщаващото образование –* занятия на групите по интереси, публични дейности, участие на родителите, междуучилищни дейности, общински дейности.
* Осъществяване по училища на заниманията по интереси по проекти на МОН по ОП НОИР и по други проекти на училищата и общините.
* Осигуряване на условия за участие на учениците в олимпиадите и състезанията на МОН.
* Поддържане на система от регионални състезания и конкурси на РУО – Силистра и на общините.

**5.1.6. Мярка 6 по ОЦ 1 -**  Дейностите по **кариерно ориентиране и консултиране**.

*Примерни дейности:*

* Дейности на кариерните консултанти в Център за кариерно ориентиране.
* Представяне на учениците и родителите на утвърдения държавен план – прием в VІІІ клас за предстояща учебна година.
* Дейности на приемащите след VІІІ клас училища за представяне на своите профили и специалности от професии.
* Дейности в Часа на класа по проекта на КНСБ „Моето първо работно място“ (за ученици в ХІІ клас);

**5.1.7. Мярка 7 към ОЦ 1-** Дейности на Центъра за специална образователна подкрепа (ЦСОП) по изнесено обучение на деца и ученици, за които не е възможно обучението в образователните институции.

**5.1.8. Мярка 8 към ОЦ 1 -** Предотвратяване на напускането на училище и ефективно включване на отпаднали ученици в образователната система (дейности по ПМС № 100 ОТ 8 ЮНИ 2018 Г.).

*Примерни дейности:*

* Дейностите на екипите за обхват съгласно ПМС100/08. 06. 2018 *г.;*
* Дейност на Областния координационен център по Механизма по ПМС100/08.06.2018 *г.* към областния управител за работа;
* Участие в Национална програма «*Заедно за всяко дете*», модул «*Екипи за обхват*»;
* Събиране и анализ на информация за движение и напускане на учениците.
* Подобряване на обхвата и ефективността на целодневна организация на учебния ден като средство за предотвратяване на напускането на училище.
* Работа на медиаторите и социалните работници с родителите и средата на ученици застрашени от отпадане от образованието;
* Контрол на РУО – Силистра по присъствие на учениците в учебните занятия, отразяване на отсъствията в училищната документация и организация на формите на обучение*;*
* Дейност на експертната комисия по чл. 112, ал. 8 на ЗПУО за разрешаване и контрол на обучението на ученици под 16 години в самостоятелна форма на обучение по чл. 112, ал. 1, т. 2 на ЗПУО;
* Дейност на експертната комисия в РУО за признаване на завършени етапи на училищно обучение или степени на образование и професионална квалификация по документи, издадени от училища на чужди държави с цел бързо включване в образователната система в България на завръщащи се ученици;
* Участие на образователни институции от областта във форуми и дейности на МОН и на неправителствени организации в сферата на етническата интеграция като фактор за подобряване на образователния обхват.
* Обезпечаване на средствата за такси на детски градини с повишена концентрация на деца от уязвими групи по дейност 2 по проект BG05M2OP001-3.005 - 0004 „Активно приобщаване в системата на предучилищното образование”;
* Създаване от общините на условия за задължително предучилищно образование от 4 годишна възраст от учебната 2023/24 година (параграф 16 на Преходните и заключителни разпоредби на *Закона за предучилищното и училищно образование*) и по – ранно въвеждане, при възможност, съгласно параграф 17;
* Екип на териториалното поделение на Агенция по заетостта в Силистра работи в подкрепа на учащи младежи, лишени от родителска грижа (вкл. деца със специални образователни потребности и даровити деца), завършващи средното си образование или професионално обучение и напускащи специализирани институции за деца, центрове за настаняване от семеен тип или защитени жилища в рамките на ИНИЦИАТИВАТА НА ПРЕЗИДЕНТА НА РЕПУБЛИКА БЪЛГАРИЯ “ПОДКРЕПИ ЕДНА МЕЧТА”. Основна цел на инициативата е създаване на мотивация, осигуряване на наставничество и подпомагане на младежите за продължаване на образованието си, както и последваща заетост. Екипът, който се състои от – трудов посредник, психолог и кейс-мениджър работи върху личностното опознаване в индивидуален план на всеки младеж, чрез изготвяне на оценка от потребности, професионална насоченост, нагласи за заетост или образование, лични предпочитания. Провеждане на проактивна работа с работодатели при търсене и разкриване на работни места за устройване на работа на младежи от социални институции.

**5.2. По оперативна цел 2 –** Развитие на компетентностите на педагогическите специалисти за ефективно посрещане на разнообразието от индивидуални потребности на всички деца и ученици.

**5.2.1. Мярка 1 по ОЦ 2** – Осигуряване на необходимите специалисти в училищата и детските градини за предоставянето на обща и допълнителна подкрепа за личностно развитие.

*Примерни дейности:*

* + Назначение в институциите в предучилищното и училищно образование на **педагогически съветници и психолози**, вкл. и по проекти на МОН по ОП НОИР;
  + Осигуряване от институциите на всички необходими специалисти за предоставяне на допълнителна подкрепа за личностно развитие (**ресурсни учители, логопеди, рехабилитатори на слуха и говора и пр.**), вкл. и чрез преквалификация и допълнителна квалификация по Национални програми на МОН;
  + Използване на възможностите за работа на **помощници на учителя** в паралелки и групи с повече от 3 деца/ученици със СОП;
  + Съдействие от ТД „Бюро по труда**“** – Силистра при необходимост от назначаване на помощник на учителя съгласно чл. 112 от *Наредбата за приобщаващото образование*

**5.2.2. Мярка 2 към ОЦ 2** - К**валификацията на педагогическите специалисти** за придобиване и усъвършенстване на компетентностите за идентифициране на потребностите и ефективно предоставяне на обща и допълнителна подкрепа.

*Примерни дейности:*

* Провеждане на вътрешно институционална и междуинституционална квалификация по тематики от приобщаващото образование.
* Организиране на квалификационни форми на общинско и областно ниво.
* Участие на представители от областта в организирани на национално ниво обучения на педагогически специалисти по тематики от приобщаващото образование (по покана и съобразно определените квоти).
* Осигуряване на въвеждащо и продължаващо обучение от РЦПППО на лица, назначени на длъжността „помощник на учителя“ за групи и класове с повече от три деца или ученици със СОП.
* Обучения по проекти на МОН по ОП НОИР:
* Обучения на педагогически специалисти за прилагане на инструментариума за ранно идентифициране на ученици в риск от преждевременно напускане на образователната система – в рамките на Дейност 2 по проект „*Подкрепа за успех*“;
* Обучения по проект „Кв*алификация и професионално развитие на педагогическите специалисти“* (тематиките се избират от самите участници).

**5.2.3. Мярка 3 по ОЦ 2** - **Методическа подкрепа** и контрол на екипите за подкрепа за личностно развитие в училищата и детските градини.

*Примерни дейности:*

* Провеждане на работни съвещания от РУО и на РЦПППО с директори и педагогически специалисти по въпросите на приобщаващото образование;
* Разпространение на информация, материали и образци за организиране на приобщаващото образование;
* Организиране на форми за представяне на добри практики и споделяне на опит на училищно, общинско и областно ниво;
* Методическа подкрепа от РЦПППО - при заявка и конкретна нужда, на ЕПЛР в ДГ и училищата за подпомагане изграждането на мотивираща личностното развитие среда;
* Контрол от страна на РУО по организация на приобщаващото образование в институциите

**5.3. По оперативна цел 3:** Подобряване на материалните условия и достъпност на средата за обучение на деца и ученици със специални образователни потребности и с изявени дарби в институциите в системата на предучилищното и училищно образование.

**5.3.1. Мярка 1 по ОЦ 3** - Подобряване на **достъпността на архитектурната среда** в образователните институции като част от осигуряването на подкрепяща среда.

Нормативно основание: чл. 104 от Наредба за приобщаващото образование:

* ал. 1 Достъпна архитектурна среда се осигурява най-малко чрез: 1. входни и комуникационни пространства; 2. помещения и пространства за общо ползване; 3. санитарно-хигиенни и спомагателни помещения.
* ал. 2 Достъпната архитектурна среда в институциите в системата на предучилищното и училищното образование се осигурява чрез съобразяване на елементите на сградите и съоръженията със специфичните изисквания за различните видове увреждания – придвижване на дълги разстояния, по наклонени повърхности, с технически помощни средства, с водач, качване и слизане по стълби, натискане на бутони и хващане, обсег на достъпност, височина на погледа, както и със средствата за сигнализация и информация.
* ал. 3 Общодостъпните помещения в сградите се свързват чрез достъпен маршрут.

Примерни дейности:

* Продължаване изграждането (с целево финансиране) на съоръжения за достъпност на входовете на училищата и детските градини – рампи, асансьори и пр.
* Продължаване изграждането и адаптиране на детски площадки и съоръжения за игра в училищата и детските градини за деца с увреждания.
* Продължаване изграждането (с целево финансиране) на адаптирани санитарни възли в детските градини, училищата и ЦПЛР за децата със СОП.

**5.3.2. Мярка 2 по ОЦ 3 -** Подобряване на **специализираната подкрепяща среда** в образователните институции, съобразно нормативните изисквания (чл. 104, ал. 4 от *Наредба за приобщаващото образование).*

*Примерни дейности:*

* Разширяване на оборудваните кабинети за ресурсно подпомагане в училищата и детските градини, в които има деца със СОП и обогатяване на дидактичните материали – за сметка на бюджетите на институции и с подкрепата на проект BG05M2OP001-3.018 „ПОДКРЕПА ЗА ПРИОБЩАВАЩО ОБРАЗОВАНИЕ“;
* Осигуряване на достъп за обслужване на деца и ученици с увреждания в останалите помещения (библиотеки, административни кабинети и други);
* Организиране при необходимост на работни и игрови кътове за индивидуална работа или за работа на пода, както и кътове за почивка в класната стая или в стаята на групата, където заниманията и почивките се осигуряват с подкрепата на ресурсен учител или на помощник на учителя в помощ на децата и учениците със сензорно- интегративна дисфункция, комуникативни нарушения, разстройство от аутистичния спектър или други състояния, изискващи такава организация на пространството в класната стая в училището или в стаята на групата в детската градина.
* Осигуряване на техника за работа с невербални деца и ученици и деца с множество увреждания;
* Осигуряване достъп на деца със сензорно – интегративна дисфункция, от аутистичния спектър, с емоционални проблеми до специализирани зали за терапия;
* Подобряване на МТБ в РЦПППО и в ЦСОП;

**5.3.3. Мярка 3 към ОЦ 3** - Подобряване на условията в образователните институции **за работа с децата и учениците с изявени дарби.**

*Примерни дейности:*

* Подобряване на материалните условия и обезпечеността с материали в образователните институции за заниманията по интереси, за профилирана подготовка, за СТЕМ обучение, СТЕМ центрове и др., вкл. и чрез финансиране по Национални програми и проекти на МОН по ОП НОИР.

**5.3.4. Мярка 4 към ОЦ 3** – Подобряване на материалната база за обща подкрепа – предоставяне на общежитие в ООС „Младост“, Силистра и ремонт на общежитие в ПГС „П. Пенев“, Силистра.

**5.4. По оперативна цел 4:** Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.

**5.4.1. Мярка 1 по ОЦ 4** - Поддържане на работещи практики за изпълнение на нормативните изисквания за уведомяване на отделите за закрила на детето от страна на училищата и детските градини:

*Примерни дейности:*

* При отказ от страна на родителя, представителя на детето или лицето, което полага грижи за детето, да изрази съгласие за дейностите по чл. 45, т. 2, 5 и 7 (използването на посредник, включване в група за социални умения, наставничество), да окаже съдействие или да подпомогне реализирането на дейностите по чл. 45, директорът на институцията писмено уведомява отдела за закрила на детето по местоживеенето на детето или ученика (*Наредба за приобщаващото образование***,**чл. 53, ал. 3)*.*
* Директорът на училището задължително писмено уведомява родителя, представителя на детето или лицето, което полага грижи за детето, за откриването на процедура по налагане на санкция, а в случаите на налагане на санкция „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“ – и съответните териториални структури за закрила на детето (*Наредба за приобщаващото образование,* чл. 64**,** ал. 1).
* Когато педагогическият съвет е идентифицирал за ученика риск от отпадане от училище, преди налагане на санкцията „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“ или на мярката по чл. 49, ал. 3, директорът уведомява отдел „Закрила на детето“ в дирекция „Социално подпомагане“ по местоживеенето на ученика, за присъствие на негов представител на изслушването с оглед защита на правата и интересите на ученика *(Наредба за приобщаващото образование***,** чл. 60, ал. 1).
* В случаите на несъгласие на родителя, представителя на детето или лицето, което полага грижи за детето, с предложената допълнителна подкрепа за личностно развитие на детето или ученика, независимо че въз основа на оценката на индивидуалните потребности по ал. 1 е установена такава необходимост, и за предотвратяване на риска от отпадане от училище, директорът на детската градина или училището писмено уведомява съответния отдел за закрила на детето с цел осигуряване на най-добрия интерес на детето или ученика (*Наредба за приобщаващото образование,* чл. 79, ал. 2).
* Училищата информират родителите за случаите, в които са задължени да информират дирекция „Социално подпомагане“.

**5.4.2. Мярка 2 към ОЦ 4 –** Регулярна и ефективна работа на образователните институции с родителите на деца и ученици с обучителни трудности, СОП и с изявени дарби.

*Примерни дейности:*

* Дейности за семейна подкрепа по проект BG05M2OP001-3.018 „ПОДКРЕПА ЗА ПРИОБЩАВАЩО ОБРАЗОВАНИЕ“ – психологическа подкрепа на родители, работа с родителите, кампании за превенция на насилието и тормоза;
* Организиране на срещи с родителите в детските градини и училищата на територията на областта. Целта на срещите е родителите на деца без специални образователни потребности да разберат, че децата с увреждания не представляват опасност за останалите деца и ученици, че всички деца могат да учат и че няма „необучаеми” деца.

- Дейности за осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование (чл. 105 и 106, т. 2 от *Наредба за приобщаващото образование)*.

- Информиране на родителите за възможностите за продължаване на образованието или за придобиване на професионална квалификация на учениците със СОП след VII и X клас и съвместен избор на най- благоприятна възможност за образование.

* Повишаване информираността на родителите относно затрудненията в образователния процес на техните деца и възможностите за преододляването им.
* Работа (на училището, общината, социалните служби) с родителите и настойниците, които възпрепятстват децата редовно да посещават училище.
* Осигуряване на информация за родителите за процеса на приобщаващото образование на институционалните сайтове на училищата, общините, РУО.
  + - Консултиране на родителите на деца с изявени дарби и насочване към специалисти за развитие на детето. Поддържане в институционалните сайтове на информация за за възможностите за изява - конкурси, пленери, олимпиади, школи, клубове и пр.
    - Популяризиране на дарители, кампании и юридически лица, подкрепящи даровити и талантливи деца.

**5.4.3. Мярка 3 към ОЦ 4 -** Сътрудничество между всички компетентни институции за работата с децата в риск (вкл. и риск от отпадане от училище) и за предотвратяване и ефективна реакция при тежки нарушения на дисциплината и прояви на агресия и тормоз от и спрямо деца и ученици.

Нормативно основание: Институциите в системата на предучилищното и училищното образование – детските градини, училищата и центровете за подкрепа за личностно развитие, са длъжни да осъществяват дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и координираните усилия на всички участници в образователния процес – чл. 44 от Наредба за приобщаващото образование. Дейностите са в рамките на Механизъм за противодействие на тормоза и насилието в институциите в системата на предучилищното и училищно образование и Алгоритъм за прилагането му, утвърждавани със заповед на министъра на образованието и науката.

*Примерни дейности:*

* Училищата и детските градини разработват, според своята специфика и прилагат дейности по превенция и интервенция въз основа на *Механизма за противодействие на училищния тормоз между децата и учениците в училище* и на алгоритъма за неговото прилагане, утвърден от министъра на образованието и науката.
* Развитие на компетентностите на членовете на институционалната общност за познаване на различните форми на насилие и техники за преодоляването им.
* По – пълно и ефективно използване в образователните институции на нормативните възможности за противодействие на агресията и въздействие върху вътрешната мотивация на децата и учениците - посредник при решаване на конфликти в училище, практиката на наставничеството (индивидуална подкрепа за ученика от личност, която уважава), ученици-наставници, обучения на връстници от връстници и др.
* Информиране на родителите относно актуалните изисквания на *Наредбата за приобщаващото образование* за отсъствията на учениците от учебни занятия и ролята на родителите в процедурите по налагане на санкции (чрез училищата и РУО – Силистра).
* Реакция на институциите при жалби и сигнали, свързани с агресия и посегателство на и между деца и ученици – приоретизиране и бърза реакция, задълбочено разглеждане, нетърпимост към виновното поведение.
* Дейности по общини на местните комисии за борба с противообществените прояви на малолетни и непълнолетни.
* Изготвяне съвместно с учениците на правила за поведението им в паралелката или групата;
  + Прилагане на *Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция***.**

**5.5. По оперативна цел 5:** Повишаване на обществената информираност и чувствителност относно целите и принципите на приобщаващото образование.

**5.5.1. Мярка 1 към ОЦ 5** - Дейности, насочени към местната общественост, за преодоляване на непознаването и предразсъдъците, за повишаване на информираността и чувствителността към децата и учениците със специални образователни потребности.

*Примерни дейности:*

* Общински кампании и дейности за промотиране на толерантност, приобщаване и позитивно оползотворяване на свободното време на младите хора;
* Общински и училищни форуми и празници насочени към преодоляване на предразсъдъците и повишаване на чувствителността към нуждите на децата и учениците със специални образователни потребности;
* Развитие на проекти насочени към повишаване на обществената информираност и чувствителност относно целите и принципите на приобщаващото образование.
* Благотворителни кампании;
* Публични изяви на заниманията по интереси насочени към позитивна изява на етническата идентичност и за етническа толерантност;

**5.5.2. Мярка 2 към ОЦ 5** - Сътрудничество с граждански организации в различни аспекти на приобщаващото образование.

*Примерни дейности*:

* Осигуряване на възможност неправителствени организации предоставящи услуги и дейности за хора с увреждания да представят своята дейност;
* Използване на капацитета на неправителствения сектор за квалификация на педагогическите специалисти, кампании и дейности с ученици.

# **6. ПРЕПОРЪЧИТЕЛНИ МЕРКИ И ДЕЙНОСТИ ЗА ВКЛЮЧВАНЕ В ДЕЙНОСТТА НА ОБЩИНАТА И ОБРАЗОВАТЕЛНИТЕ ИНСТИТУЦИИ В ОБЩИНА КАЙНАРДЖА ЗА СЛЕДВАЩИТЕ ДВЕ ГОДИНИ:**

1. Да се проектира и построи нова сграда на ДГ „Еделвайс“ в с. Голеш с по-голям капацитет и която да отговаря на най-съвременните изисквания за качествена образователна среда;
2. Да се построят рампи и подходи за по-добра достъпност към образователните институции в община Кайнарджа;
3. Да се продължи работата на община Кайнарджа с мобилните оператори и доставчиците на интернет услуги, за да се осигури на всяко дете или ученик възможност за провеждане на ОРЕС;
4. Да се проведе обучение на екипите за осъвременяване на знанията и компетентностите на всички учители във връзка с работата по Наредбата за приобщаващо образование;
5. Увеличаване на инвестициите за обучение в електронна среда от училищата чрез подобряване на информационната инфраструктура и закупуване на устройства на учителите и определени групи ученици;
6. Използване на повече интерактивни методи, образователни игри и различни видове ИКТ /вкл. мобилни устройства и приложения/ за отделните уроци;
7. Да се проведат обучения за използване на платформи, включително облачни; за използване на учебни ресурси; за разработване на ресурси по учебно съдържание; за работа с родители при обучение от разстояние в електронна среда; за управление на процеса на обучение от разстояние в електронна среда; дизайнери на образователни игри и др;
8. Да бъде обучен още един специалист от екипа на ДГ „Еделвайс“, така че във всички села да има представители, които да извършват компетентна оценка на децата от 3 до 3 години и половина;
9. Да се назначи психолог на щатна длъжност в общината за осигуряване на необходимостта от постоянни консултации в трите основни училища;
10. Да се разкрие център за личностно развитие;
11. Да се **з**акупят устройства за работа в електронна среда;
12. Организиране на ”Училище за родители и деца” на тема ”Как да уча в електронна среда”;
13. Лятна работа за ученици, които не са се включили в онлайн обучението;
14. Лятна работа за бъдещи първокласници с цел по-лесна училищна адаптация;
15. Диагностика на пропуските и превенция на обучителните затруднения, като се изработват индивидуални програми според потребностите и пропуските на учениците;
16. Допълнителни консултации по учебни предмети за преодоляване на пропуските след обучението от разстояние;
17. Заниманията по интереси да бъдат подчинени за преодоляване на пропуските след обучението от разстояние;
18. Решаване на допълнителни тестове за НВО по новия формат;
19. Подреждане на ученическо портфолио;
20. Участие в класни, училищни и извънкласни мероприятия;
21. Поощряване с морални и материални награди;
22. Да се търси по-често съдействие на родителите при извършване на оценка на индивидуалните потребности на ученика. При необходимост да бъдат обучавани и родителите;

Привличане и използване ресурса на родителите за обогатяване на възможностите на образователните институции за въздействие, социализация и развитие на децата и учениците с нужда от обща и допълнителна подкрепа.

# **7.****ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА**

Постигнати количествени измерители по индикаторите на Областната стратегия за подкрепа на личностното развитие на децата и учениците в област Силистра за периода 2019-2020 година на територията на община Кайнарджа.

1. Брой нововъзникнали институции (напр. Центрове за подкрепа за личностно развитие) или социални услуги **- 0 броя**;

2. Брой детски градини и училища, които самостоятелно организират и обезпечават ресурсното подпомагане на децата и учениците по чл. 283, ал. 4 от ЗПУО, брой деца/ученици със СОП в тях и процент спрямо общия брой деца и ученици със СОП – **1 /едно**/ училище самостоятелно обезпечава ресурсното подпомагане на учениците. Това е ПГМСС „Н.Й. Вапцаров”, с. Средище, в което се учат 15 ученици със СОП и те представляват 42% от общия брой деца и ученици със СОП в община Кайнарджа.

3. Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие - **17 педагози** ;

4. Брой институции със значително подобрение на материалната база – нови елементи на достъпна архитектурна среда, разкрит кабинет и др. – **3 броя училища с подобрена материална база и разкрити** **кабинети за ресурсно** **обучение** на деца и ученици със СОП ;

5. Брой детски градини и училища, в които работят педагогически съветници и психолози – **1 училище.**

**В новата Областна стратегия са посочени следните индикатори, спрямо които ще се извършва отчитането:**

7.1. Брой детски градини и училища, които самостоятелно организират и обезпечават ресурсното подпомагане на децата и учениците по чл. 283, ал. 4 от *ЗПУО*.

Базова стойност в началото на Трета общинска стратегия – **1** брой.

7.2. Брой деца/ученици със СОП в детски градини и училища по т. 7.1., които самостоятелно организират и обезпечават ресурсното подпомагане на децата и учениците

Базова стойност в началото на Трета общинска стратегия – **15 ученици**

7.3. Какъв % от общия брой на деца и ученици със СОП се обучават в институциите по т. 7.1., които самостоятелно осигуряват ресурсно подпомагане.

Базова стойност в началото на Трета общинска стратегия - **100 %**

7.4. Брой детски градини и училища, в които са назначени педагогически съветници и психолози;

Базова стойност в началото на Трета общинска стратегия – **1 училище**

7.5. Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие;

Базова стойност в началото на Трета общинска стратегия - **17 специалисти/учители/**

7.6. Брой институции с подобрение на материалната база по отношение на приобщаващото образование;

Базова стойност в началото на Трета общинска стратегия – **3 институции**

7.7. Брой деца и ученици включени в допълнителни обучения за компенсиране на образователните дефицити;

Базова стойност в началото на Трета общинска стратегия – **13413[[1]](#footnote-1)** /данните се отнасят за цялата област. Липсва диференциация за община Кайнарджа, тъй като индикаторът е нов./

7.8. Брой деца и ученици включени в занимания по интереси;

Базова стойност в началото на Трета общинска/областна стратегия - **5470[[2]](#footnote-2)[[3]](#footnote-3)** /данните се отнасят за цялата област. Липсва диференциация за община Кайнарджа, тъй като индикаторът е нов./

# **8. КООРДИНИРАНЕ НА ИЗПЪЛНЕНИЕТО НА СТРАТЕГИЯТА**

Общинската стратегия се изпълнява на общинско ниво от институциите, работещи на общинско ниво. Общините отговарят за цялостното изпълнение на общинската стратегия на собствената си територия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности.

За изпълнение на общинската стратегия, ежегодно **до 30 април,** общинският съвет, по предложение на кмета и след съгласуване с Регионалното управление на образованието, приема **годишен план** за изпълнение на дейностите за подкрепа на личностно развитие. Общинските стратегии и съгласуваните и приети годишни общински планове се изпращат на областния управител **до 15 май.**

Изпълнението на годишните общински планове се координира и отчита на общинско ниво по ред, определен от кметовете на общините и в сроковете, посочени в чл. 197, ал. 3 от *ЗПУО*. Изпълнението на общинските планове се отчита и на областно ниво – **до 01 март на следващата година** всяка община трябва да представи в областна администрация Силистра отчет за изпълнението на дейностите по общинския годишен план.

1. Данните са отчетени в т. 3.1.1.4 на отчета и сумират участия по учебни години. Деца и ученици са участвали повече от веднъж и в повече от една форми. [↑](#footnote-ref-1)
2. Данните са отчетени в т. т. 3.1.4.1, 3.1.4.2., 3.1.4.3 и 3.1.1.4 на отчета и сумират участия в ЦПЛР, по проекти и по *Наредбата за приобщаващо образование*. Деца и ученици са участвали повече от веднъж и в повече от една форми. [↑](#footnote-ref-2)
3. Данните са отчетени в т. 3.1.1.4 на отчета и сумират участия по учебни години. Деца и ученици са участвали повече от веднъж и в повече от една форми. [↑](#footnote-ref-3)